Държавен вестник, бр. 99, 2023 г., стр. 10

СТР.  10	
Д Ъ Р Ж А В Е Н  В Е С Т Н И К 	
БРОЙ  99
Чл. 26. (1) Заявленията по чл. 25 се разглеж-
дат от постоянна работна група, определена със 
заповед на министъра на финансите, в която 
участват представители на Министерството 
на финансите и Министерството на труда и 
социалната политика. 
(2) Членовете на работната група по ал. 1 
и другите длъжностни лица, които имат 
достъп до информация, която представлява 
търговска тайна, са длъжни да я опазват като 
служебна тайна.
(3) Работната група разглежда подадените 
заявления в 14-дневен срок от постъпването 
и когато условията за издаване на разреше-
ние за извършване на дейност като оператор 
и подадените документи отговарят на изис-
кванията, работната група изготвя проект на 
мотивирано предложение до министъра на 
финансите за издаване на разрешение. Изгот-
веният проект на мотивирано предложение по 
изречение първо се изпраща за съгласуване 
до Българската народна банка по отношение 
на съответствието с изискванията на Закона 
за платежните услуги и платежните системи 
заедно с копие на предоставения по реда на 
чл. 25, ал. 2, т. 3 образец на ваучер за храна 
на електронен носител и на документите, 
удостоверяващи изпълнението на изискването 
по чл. 209а, ал. 2, т. 7, буква „ж“ от Закона за 
корпоративното подоходно облагане.
(4) Въз основа на съгласуваното с Българ-
ската народна банка предложение по ал. 3 
министърът на финансите със заповед издава 
разрешение за извършване на дейност като 
оператор в срок от 30 работни дни от подаване 
на заявлението по чл. 25.
Раздел II
Отказ за издаване разрешение. Отнемане на 
разрешение
Чл. 27. (1) По предложение на работната 
група по чл. 26, ал. 1 министърът на финан-
сите отказва издаването на разрешение за 
извършване дейност като оператор на канди-
дат в случаите по чл. 209а, ал. 3 от Закона за 
корпоративното подоходно облагане.
(2) Отказът за издаване на разрешение се 
извършва с мотивирана писмена заповед на 
министъра на финансите, която се съобщава 
на заинтересованите лица и може да бъде 
обжалвана по реда на Административнопро-
цесуалния кодекс.
Чл. 28. (1) Издадено разрешение се отнема 
в случаите на чл. 209а, ал. 3 от Закона за 
корпоративното подоходно облагане.
(2) Министърът на финансите отнема раз-
решението с мотивирана писмена заповед, 
която се съобщава на заинтересованите лица 
и може да бъде обжалвана по реда на Адми-
нистративнопроцесуалния кодекс. 
(3) Заповедта по ал. 2 се публикува на 
интернет страниците на Министерството 
на финансите и Министерството на труда и 
социалната политика.
(4) Оператор, на когото е отнето разре-
шението на основание чл. 209а, ал. 3, т. 4 
от Закона за корпоративното подоходно об-
лагане, няма право да кандидатства за ново 
разрешение в срок 2 години след датата на 
заповедта по ал. 2.
(5) Оператор по ал. 4:
1. няма право да издава и/или зарежда 
ваучери за храна на електронен носител от 
датата на отнемане на разрешението по пре-
доставена и неизчерпана индивидуална квота, 
но продължава да обслужва издадените и 
заредени ваучери за храна на електронен но-
сител до изтичане на срока им на валидност, 
като продължава да поддържа специалната 
сметка „ваучери за храна“ до изтичане срока 
на валидност на всички издадени и заредени 
ваучери за храна на електронен носител до 
датата на отнемане на разрешението;
2. в 7-дневен срок от датата на отнемане 
на разрешението възстановява размера на 
номиналната стойност на ваучерите за храна 
на електронен носител, които не са издадени 
и/или заредени до датата на отнемане на 
разрешението, на съответните работодатели.
(6) При промяна на обстоятелствата по 
чл. 209а, ал. 2 от Закона за корпоративното 
подоходно облагане или при промяна на об-
стоятелства, които се вписват в разрешението, 
лицата подават декларация в Министерството 
на финансите в 7-дневен срок от настъпване 
на промяната.
Раздел III
Приемане на ваучери за храна на електронен 
носител по чл. 209а, ал. 1 от Закона за кор-
поративното подоходно облагане в търговски 
обекти
Чл. 29. (1) Операторите сключват договори 
за обслужване на ползватели само с достав-
чици, които:
1. са регистрирани като търговци и из-
вършват стопанска дейност в ресторанти, 
заведения за бързо обслужване, както и в 
обекти за търговия с храни, включително 
магазини за хранителни стоки, супермаркети, 
хипермаркети и други, осъществяващи дейност 
в съответствие с изискванията на Закона за 
храните;
2. са регистрирани по Закона за данък 
върху добавената стойност; 
3. са идентифицирани с уникален иденти-
фикационен номер на ниво платежна схема, 
който да позволи на операторите на ваучери за 
храна да оторизират трансакциите с ваучери за 
храна, само за онези доставчици, които имат 
валиден договор за обслужване с оператор;
4. нямат подлежащи на принудително 
изпълнение публични задължения за данъци 
и задължителни осигурителни вноски към 
момента на сключване на договора;